Onnie knip meisies se hare oor sluiers | Nuus24
Nepal: Luiperd gejag wat vyf mense doodmaak
Kaïro – 'n Egiptiese onderwyser, wat 'n sluier dra wat haar hele gesig bedek, oftewel 'n niqab, is beboet nadat sy twee meisies, wat nie 'n sluier wil dra nie, se hare geknip het. Die onderwyser het glo die dogters se hare geknip om hulle te dwing om 'n niqab te dra.Die vrou het glo aan die Al-Masry al-Youm-koerant gesê sy het nie geweet dit is so 'n groot misdryf om twee mense se hare te knip nie."Ek het met hulle gegrap. Een van die studente het 'n skêr uitgehaal en gesê ek moet my dreigement uitvoer. Toe doen ek dit om gesag af te dwing."Die pa van een van die meisies het die onderwyser formeel aangekla. Die onderwyser is toe met een maand se salaris beboet.Die meeste Moslem-vroue in Egipte bedek hul hare, maar gewoonlik is dit net die meer konserwatiewe vroue wat die hele sluier dra.– Volg Nuus24 op Twitter - AFP